**Ea veşnicia clipei libertine**

*Stelian Stancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Turnaţi amor peste văpaie

Şi amalgam peste ce-i pur

Turnaţi o lacrimă să-nmoaie

El sufletul, fără contur.

Sorbiţi o rază la răscruce

Şi umeziţi tot Universul

Sorbiţi surâsul cel mai dulce

Şi-apoi, pe loc, porniţi iar mersul.

Plângeţi la raza nopţii triste

Şi absorbiţi eter din vise

Plângeţi în clipe optimiste

În aşteptarea vieţii nepromise.

Priviţi în zarea cea fără de urmă

Lăsată într-o zi de vară

Priviţi la oaia ultimă din turmă

E visul cel uitat pe-afară.

Gândiţi că negândirea doare

Şi nu cedaţi la prima trudă

Gândiţi la floare ce ades răsare

Îndepărtând o viaţă doar absurdă.

Îmbrăţişaţi el ultimul răstimp

Ce ne-a fost dat pentru-ndreptare

Îmbrăţişaţi atât cât mai e chip

Să prindem clipa cea de desfătare.

Încredinţaţi voi tot ce trece timpul

Că adevărul fi-va revelat

Încredinţaţi îmbătrânind el chipul

În care regăseşti ce ai uitat,

Că viaţa se găseşte făr` de-a fi cătată

Nicicând nu va pleca din tine

Pierdeţi ea ziua, dar va fi bogată

Ea veşnicia clipei libertine.